හයවැනි (2012) දැයට කිරුළ ව්‍යාපෘතිය අනුරාධපුර දිස්ත්‍රික්කය තුළ ක්‍රියාත්මක කර ඒ හරහා රුපියල් මිලියන 22,000ක සුවිසල් මුදලක් දිස්ත්‍රික්කයේ යටිතල පහසුකම් නංවාලීම සඳහා එතුමාගේ මැදිහත්වීමෙන් වැයකරනු ලැබීය.අනුරාධපුර නගරය එහි ඓතිහාසික වටිනාකම උදාරතර සංස්කෘතික ලක්ෂණ හා සාරධර්ම කිසිවකට හානියක් නොවන ආකාරයෙන් දෙස් විදෙස් සංචාරක ප්‍රජාවගේ පාරාදීසයක් බවට පත්කිරීමේ නවීකරණ ව්‍යාපෘතියක් දැනටමත් ජනාධිපතිතුමාගේ උපදෙස් මත අනුරාධපුර මහනගර සභාවේ සම්බන්ධීකරණයෙන් යුතුව දියත්කොට ඇත.මේ යටතේ අනුරාධපුර නගරය පසෙක නව බස් නැවතුම් පොළ සහ සතිපොළ අද්දර මෛත්‍රීපාල සේනානායක මාවතට සහ ප්‍රීමන් මාවතට මායිම්ව අතිශය ජනාකීර්ණ කලාපයක් තුළ පිහිටි ඉපැරැණි කුම්බිච්චන්කුලම වැව නවීකරණය කර ඇත.ඒ අවට ප්‍රදේශය නගරවාසීන් සඳහා විවේකස්ථානයක් ලෙස හා දෙස් විදෙස් සංචාරකයන්ට අවශ්‍ය යටිතල පහසුකම්වලින් අනූන සංචාරක පාරාදීසයක් වශයෙන් සංවර්ධනය කිරීමේ ව්‍යාපෘතියක් ක්‍රියාත්මක කොට තිබේ.පසුගියදා කුම්බිච්චන්කුලම සංචාරක ප්‍රවර්ධන හා නවීකරණ වැඩබිමේදී “දිනමිණට” අදහස් පළකළ අනුරාධපුර පුරපති එච්. පී. සෝමදාස මහතා “නියෝජ්‍ය නගරාධිපති ලෙසත් දැනට නගරාධිපති වශයෙනුත් මම වසර අටක් නගර සභා පාලනයට සම්බන්ධව සිටිනවා.කුම්බිච්චන්කුලම වැව නවීකරණය සහ එම ප්‍රදේශය සංචාරක කලාපයක් වශයෙන් සංවර්ධනය කිරීම මගේ සිහිනයක්ව තිබුණද මූල්‍ය ප්‍රතිපාදන හිඟය නිසා ඒ සිහිනය සැබෑ කරගැනීමට බාධා ඇති වුණා.